

VLADA REPUBLIKE HRVATSKE

Zagreb, 7. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Joška Klisovića, u vezi s participacijom roditelja u troškovima škole |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Joška Klisovića, u vezi s participacijom roditelja u troškovima škole - odgovor Vlade

 Zastupnik u Hrvatskome saboru, Joško Klisović, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s participacijom roditelja u troškovima škole.

 Na navedeno zastupničko pitanje Vlada Republike Hrvatske, daje sljedeći odgovor:

Sukladno članku 141. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17 i 68/18) uplatama roditelja/skrbnika mogu se financirati posebne usluge i aktivnosti škole. To znači da se uplatama roditelja ne može financirati redovna djelatnost škole nego isključivo posebne usluge i aktivnosti škole (kao što je, na primjer, izvođenje dijela nastave na stranom jeziku).

 Odlukom o upisu učenika u I. razred srednje škole u školskoj godini 2019./2020. (Narodne novine, br. 53/19 i 60/19) utvrđeno je da se za pojedine programe obrazovanja mogu utvrditi povećani troškovi obrazovanja. Odluku o iznosu participacije roditelja/skrbnika učenika te cijeni obrazovanja za svaku godinu obrazovanja donosi školski odbor, uz suglasnost osnivača školske ustanove, a objavljuje u natječaju za upis učenika u I. razred i Nacionalnom informacijskom sustavu prijava i upisa u srednje škole (NISpuSŠ).

 U posljednje dvije godine uložena su značajna financijska sredstva u opremanje škola didaktičkom opremom, informatičkom opremom, opremom za kabinete, nabavu stručne literature za učitelje/nastavnike i lektiru za učenike.

Eventualno potrebna dodatna obrazloženja u vezi s pitanjem zastupnika, dat će prof. dr. sc. Blaženka Divjak, ministrica znanosti i obrazovanja.

PREDSJEDNIK

mr. sc. Andrej Plenković